section_heading: Prvi svjetski rat
paragraph_text: Capello je 26. studenog 1917. imenovan zapovjednikom novoustrojene 5. armije koja se formirala u pozadini od ostataka razbijenih formacija talijanske vojske. Međutim, 8. veljače 1918. morao je napustiti mjesto zapovjednika te se staviti na raspolaganje povjerenstvu koje je formirala Orlandova vlada kako bi utvrdila uzroke katastrofe kod Kobarida. Capello do kraja rata nije dobio novo zapovjedništvo.